ddrg/super_eurlex huggingface dataset:
Πρόταση κανονισμού (ΕΚΑΧ, ΕΚ, Ευρατόμ) του Συμβουλίου σχετικά με την ενσωμάτωση των ποσών για την Αυστρία, τη Φινλανδία και τη Σουηδία στο άρθρο 13 του παραρτήματος VII του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, το οποίο αφορά την ημερήσια αποζημίωση αποστολής εντός του ευρωπαϊκού εδάφους των κρατών μελών της Ευρωπαϊκής Ένωσης

(1999/C 152/05)

COM(1999) 133 τελικό - 1999/0076(CNS)

(Υποβλήθηκε από την Επιτροπή στις 30 Μαρτίου 1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων και ιδίως το άρθρο 24 αυτής, τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται επί του λοιπού προσωπικού των κοινοτήτων αυτών, όπως ορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ 259/68(1) και τροποποιήθηκαν πρόσφατα από τον κανονισμό (ΕΚ, Ευρατόμ, ΕΚΑΧ) αριθ. 2591/97(2) και ιδίως το άρθρο 13 του παραρτήματος VII του εν λόγω κανονισμού υπηρεσιακής κατάστασης και τα άρθρα 22 και 67 του εν λόγω καθεστώτος,

την πρόταση της Επιτροπής που έγινε μετά από γνώμη της Επιτροπής του κανονισμού υπηρεσιακής κατάστασης(3),

τη γνώμη του Ευρωπαϊκού Κοινοβουλίου,

τη γνώμη του Δικαστηρίου,

τη γνώμη του Ελεγκτικού Συνεδρίου,

Εκτιμώντας ότι πρέπει να ενσωματωθούν τα ποσά των ημερησίων αποζημιώσεων αποστολής για την Αυστρία, τη Φινλανδία και τη Σουηδία στο άρθρο 13 του παραρτήμταος VII του κανονισμού υπηρεσιακής κατάστασης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα VII του κανονισμού υπηρεσιακής κατάστασης, το άρθρο 13 τροποποιείται ως ακολούθως:

1. Στον πίνακα της παραγράφου 1 στοιχείο α) προστίθεται το ακόλουθο κείμενο:

>ΘΕΣΗ ΠΙΝΑΚΑ>

2. Στην πρώτη φράση της παραγράφου 2 προστίθεται το ακόλουθο κείμενο:

"94,37 ευρώ για την Αυστρία

144,05 ευρώ για τη Φινλανδία

144,05 ευρώ για τη Σουηδία

".

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 56 της 4.3.1969, σ. 1.

(2) ΕΕ L 351 της 23.12.1997.

(3) Γνώμη αριθ. 170/99 της 21.1.1999.
>Πρόταση οδηγίας του Συμβουλίου για την τροποποίηση της οδηγίας 76/625/ΕΟΚ περί των στατιστικών ερευνών που θα διενεργηθούν από τα κράτη μέλη για τον προσδιορισμό του δυναμικού παραγωγής των δενδρώνων ορισμένων ειδων οπωροφόρων δένδρων

(1999/C 110/07)

COM(1999) 78 τελικό - 1999/0051(CNS)

(Υποβληθείσα από την Επιτροπή στις 5 Μαρτίου 1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

(1) ότι η οδηγία 76/625/ΕΟΚ του Συμβουλίου(1), όπως τροποποιήθηκε τελευταία από την πράξη προσχώρησης της Αυστρίας, Φινλανδίας και Σουηδίας, προβλέπει τις θεμελιώδεις διατάξεις που διέπουν τις στατιστικές έρευνες σχετικά με τις εκτάσεις των δενδρώνων ορισμένων ειδών οπωροφόρων δένδρων, με σκοπό τον προσδιορισμό του δυναμικού και της μεσοπρόθεσμης εξέλιξης της κοινοτικής παραγωγής·

(2) ότι, όπως ορίζει η οδηγία 76/625/ΕΟΚ, τα κράτη μέλη πρέπει να διαβιβάζουν κάθε χρόνο στην Επιτροπή ετήσια στοιχεία σχετικά με τις εκριζώσεις και τις νέες φυτεύσεις οπωροφόρων δένδρων και ότι, βάσει αυτών των στοιχείων, η Επιτροπή πρέπει να υποβάλλει στο Συμβούλιο ετήσιες εκθέσεις·

(3) ότι τα συγκεκριμένα στοιχεία δεν είναι απαραίτητα για τον προσδιορισμό του δυναμικού και της μεσοπρόθεσμης εξέλιξης της κοινοτικής παραγωγής·

(4) ότι ενδείκνυται να καταστούν προαιρετικές η συγκέντρωση και διαβίβαση των στοιχείων σχετικά με τις εκριζώσεις και τις νέες φυτεύσεις, καθώς και οι ετήσιες εκθέσεις που θα πρέπει να υποβάλλει η Επιτροπή στο Συμβούλιο,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στην οδηγία 76/625/ΕΟΚ παρεμβάλλεται το ακόλουθο άρθρο 8α: "Άρθρο 8α

Οι ενέργειες που προβλέπονται στα άρθρα 5 και 6, καθώς και οι ετήσιες εκθέσεις που προβλέπονται στο άρθρο 8, είναι προαιρετικές.

"

Άρθρο 2

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα οδηγία απευθύνεται στα κράτη μέλη.

(1) ΕΕL 218 της 11.8.1976, σ. 10.
Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την εφαρμογή ειδικών μέτρων κατά την εισαγωγή χυμών και γλευκών σταφυλής καταγωγής Κύπρου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΚ) αριθ. 3290/94 του Συμβουλίου που καθόρισε τα μεταβατικά μέτρα στον γεωργικό τομέα για την εφαρμογή των συμφωνιών του Γύρου της Ουρουγουάης δεν θα παραταθεί. Προκειμένου να διατηρηθούν οι δασμολογικές προτιμήσεις που έχουν ήδη παραχωρηθεί στην Κύπρο για την εισαγωγή χυμών και γλευκών σταφυλής στην Κοινότητα πρέπει να υποβληθεί στο Συμβούλιο πρόταση ειδικού κανονισμού.

Αυτό το σχέδιο κανονισμού αποσκοπεί στην παράταση της απαλλαγής από την καταβολή του ειδικού δασμού κατά την εισαγωγή για τα προαναφερθέντα προϊόντα προελεύσεως Κύπρου. Επιπλέον, το μέτρο αυτό είναι αναγκαίο αναμένοντας τη σύναψη νέας συμφωνίας μεταξύ της Ευρωπαϊκής Κοινότητας και της Κύπρου.

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την εφαρμογή ειδικών μέτρων κατά την εισαγωγή χυμών και γλευκών σταφυλής καταγωγής Κύπρου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 113,

την πρόταση της Επιτροπής,

Εκτιμώντας:

ότι η συμφωνία που δημιούργησε σύνδεση μεταξύ της Ευρωπαϊκής Κοινότητας και της Δημοκρατίας της Κύπρου προβλέπει το άνοιγμα ετήσιας κοινοτικής δασμολογικής ποσοστώσεως για ορισμένους χυμούς ή συμπυκνωμένα γλεύκη σταφυλής καταγωγής Κύπρου* ότι ο εισαγωγικός δασμός στο πλαίσιο της δασμολογικής αυτής ποσοστώσεως είναι 0%*

ότι από την 1η Σεπτεμβρίου 1995, το παλαιό καθεστώς των τιμών αναγωγής που εφαρμόζεται για τις εισαγωγές στην Κοινότητα χυμών και γλευκών σταφυλής έχει αντικατασταθεί από ένα νέο καθεστώς κατά την εισαγωγή που προκύπτει από τις πολυμερείς εμπορικές διαπραγματεύσεις του Γύρου της Ουρουγουάης* ότι η συμφωνία συνδέσεως με την Κύπρο πρέπει να εφαρμοστεί λαμβάνοντας υπόψη αυτό το νέο καθεστώς εισαγωγής*

ότι πρέπει να διατηρηθούν οι δασμολογικές προτιμήσεις που έχουν ήδη παραχωρηθεί και να μπορέσει η Κύπρος να συνεχίσει να εξάγει τα προϊόντα της προς την Κοινότητα στο πλαίσιο της δασμολογικής ποσοστώσεως* για το σκοπό αυτό και αναμένοντας τη σύναψη νέας συμφωνίας μεταξύ της Ευρωπαϊκής Κοινότητας και της Κύπρου, πρέπει να ληφθούν τα απαραίτητα ειδικά μέτρα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο ειδικός δασμός που αναγράφεται στο παράρτημα I τρίτο μέρος τμήμα I παράρτημα 2 του δασμολογίου των Ευρωπαϊκών Κοινοτήτων για την εισαγωγή προϊόντων που υπάγονται στους κωδικούς ΣΟ 2009 60 51, 2009 60 71, ex 2009 60 90 και ex 2204 30 92, δεν εισπράττεται επί των εν λόγω προϊόντων καταγωγής Κύπρου, τα οποία εισάγονται στο πλαίσιο της δασμολογικής ποσοστώσεων με αύξοντα αριθμό 09.1421, που αναφέρεται στο παράρτημα V του κανονισμού (ΕΚ) αριθ. 1981/94 του Συμβουλίου (1).

(1) ΕΕ L 199 της 2.8.1994, σ. 1

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>
Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τροποποίηση του κανονισμού (ΕΟΚ) αριθ. 1442/88 σχετικά με τη χορήγηση, για τις αμπελοοινικές περιόδους 1988/89 έως 1998/99 πριμοδοτήσεων για οριστική εγκατάλειψη των εκτάσεων αμπελοκαλλιέργειας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η παρούσα πρόταση κανονισμού έχει ως στόχο να διευκολύνει την εφαρμογή του κοινοτικού καθεστώτος εγκατάλειψης των εκτάσεων αμπελοκαλλιέργειας στην ειδική περίπτωση της περιοχής Charentes που αντιμετωπίζει σοβαρή κρίση υπερπαραγωγής. Η παρέκκλιση αυτή εφαρμόστηκε επίσης σε όλα τα κράτη μέλη για τις αμπελουργικές περιόδους 1996/97 και 1997/98.

Πρόταση

ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ

για τροποποίηση του κανονισμού (ΕΟΚ) αριθ. 1442/88 σχετικά με τη χορήγηση, για τις αμπελοοινικές περιόδους 1988/89 έως 1998/99, πριμοδοτήσεων για οριστική εγκατάλειψη των εκτάσεων αμπελοκαλλιέργειας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

(1) ΕΕ C .. της .., σ .

τη γνώμη του Ευρωπαϊκού Κοινοβουλίου (2),

(2) Γνώμη που διατυπώθηκε στις ..(δεν δημοσιεύτηκε ακόμη στην Επίσημη Εφημερίδα).

τη γνώμη της Οικονομικής και Κοινωνικής Επιτροπής (3),

(3) Γνώμη που διατυπώθηκε στις (δεν δημοσιεύτηκε ακόμη στην Επίσημη Εφημερίδα).

τον κανονισμό (ΕΟΚ) αριθ. 1442/88 του Συμβουλίου της 24ης Μαίου 1988 σχετικά με τη χορήγηση, για τις αμπελοοινικές περιόδους 1988/89 έως 1998/99, πριμοδοτήσεων για οριστική εγκατάλειψη των εκτάσεων αμπελοκαλλιέργειας (4), όπως τροποποιήθηκε τελευταία με τον κανονισμό (ΕΚ) αριθ. 1630/98 (5),

(4) ΕΕ L 132 της 28.5.1988, σ. 3.

(5) ΕΕ L 210 της 28.7.1998, σ. 12.

Εκτιμώντας:

ότι σε συνέχεια της σοβαρής κρίσης υπερπαραγωγής που αντιμετωπίζει η περιοχή παραγωγής του cognac στη γαλλική περιοχή Charentes, και εν αναμονή της θέσπισης της μεταρρύθμισης της κοινής αμπελοοινικής αγοράς, πρέπει, προκειμένου να διευκολυνθεί όσο το δυνατόν περισσότερο η προσφυγή στο εν λόγω μέτρο στην περιοχή αυτή, να ισχύσει εκ νέου η προθεσμία που καθορίστηκε για την εισαγωγή υποβολής αιτήσεων για τη χορήγηση πριμοδότησης οριστικής εγκατάλειψης των εκτάσεων αμπελοκαλλιέργειας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 του κανονισμόύ (ΕΟΚ) αριθ. 1442/88 προστίθεται η εξής παράγραφος 7:

«7. Για την περίοδο 1998/99, η λήξη της προθεσμίας που αναφέρεται στην παράγραφο 1 για την κατάθεση των αιτήσεων χορήγησης της πριμοδότησης, καθορίστηκε στις 31 Μαρτίου 1999 για την περιοχή Charentes.»

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>
Πρόταση ΚΑΝΟΝΙΣΜΟΥ (ΕΚ) αριθ. . . ./1999 ΤΟΥ ΣΥΜΒΟΥΛΙΟΥ της . . . 1999 για τον καθορισμό της ενδεικτικής τιμής του γάλακτος και των τιμών παρεμβάσεως του βουτύρου και του αποκορυφωμένου γάλακτος σε σκόνη για τη γαλακτοκομική περίοδο 1999/2000 (1999/C 59/13)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 3 παράγραφος 4 και το άρθρο 5,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, κατά τον ετήσιο καθορισμό των κοινών γεωργικών τιμών, πρέπει να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7

ότι πρέπει, ως εκ τούτου, η ενδεικτική τιμή του γάλακτος να βρίσκεται σε σχέση ισορροπίας με τις τιμές των άλλων γεωργικών προϊόντων, και ιδιαίτερα με την τιμή του βοείου κρέατος, και να ανταποκρίνεται στις επιδιωκόμενες κατευθύνσεις όσον αφορά τη βοοτροφία 7 ότι είναι, εξάλλου, απαραίτητο να ληφθούν υπόψη, κατά τον καθορισμό αυτής της τιμής, οι προσπάθειες της Κοινότητας να καθιερώσει μακροπρόθεσμα μια ισορροπία μεταξύ της προσφοράς και της ζήτησης στην αγορά του γάλακτος, λαμβάνοντας υπόψη τις εξωτερικές συναλλαγές γάλακτος και γαλακτοκομικών προϊόντων 7

ότι οι τιμές παρέμβασης του βουτύρου και του αποκορυφωμένου γάλακτος σε σκόνη έχουν σκοπό να συμβάλλουν στην επίτευξη της ενδεικτικής τιμής του γάλακτος 7 ότι είναι απαραίτητο να καθοριστούν τα επίπεδά τους, λαμβάνοντας υπόψη τόσο τη γενική κατάσταση προσφοράς και ζήτησης στη γαλακτοκομική αγορά της Κοινότητας όσο και τις δυνατότητες διάθεσης του βουτύρου και του αποκορυφωμένου γάλακτος σε σκόνη στην αγορά της Κοινότητας και τη διεθνή αγορά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τη γαλακτοκομική περίοδο 1999/2000, η ενδεικτική τιμή του γάλακτος και οι τιμές παρεμβάσεως των γαλακτοκομικών προϊόντων καθορίζονται ως εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

. . .

(1) ΕΕ L 148 της 28.6.1968, σ. 13.

(22) ΕΕ L 206 της 16.8.1996, σ. 21.
Πρόταση ΚΑΝΟΝΙΣΜΟΥ (ΕΚ) αριθ. . . ./1999 ΤΟΥ ΣΥΜΒΟΥΛΙΟΥ της . . . 1999 για τον καθορισμό, για την περίοδο εμπορίας 1999/2000, των μηνιαίων προσαυξήσεων της τιμής παρεμβάσεως των σιτηρών (1999/C 59/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών (1) όπως τροποποιήθηκε τελευταία από τον κανονισμό (ΕΚ) αριθ. 923/96 (2), και ιδίως το άρθρο 3 παράγραφος 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, κατά τον καθορισμό του αριθμού και του ποσού των μηνιαίων προσαυξήσεων καθώς και κατά τον καθορισμό του πρώτου μήνα κατά τη διάρκεια του οποίου θα εφαρμόζονται, πρέπει να λαμβάνονται υπόψη, αφενός τα έξοδα αποθηκεύσεως και χρηματοδοτήσεως για την αποθεματοποίηση των σιτηρών στην Κοινότητα και αφετέρου η ανάγκη διαθέσεως των αποθεμάτων σιτηρών σύμφωνα με τις ανάγκες της αγοράς 7

ότι στο πλαίσιο της αναμορφώσεως της κοινής γεωργικής πολιτικής, έχει προβλεφθεί ιδίως ο καθορισμός μιας ενιαίας τιμής παρεμβάσεως για όλα τα σιτηρά 7 ότι η τιμή αυτή καθορίστηκε σε πολύ μειωμένο επίπεδο 7 ότι αυτό πρέπει να ληφθεί υπόψη κατά τον καθορισμό του ποσού των μηνιαίων προσαυξήσεων 7

ότι η τιμή παρεμβάσεως για τον αραβόσιτο και το σόργο, κατά τους μήνες Ιούλιο, Αύγουστο και Σεπτέμβριο είναι η τιμή του Μαΐου της προηγουμένης περιόδου, σύμφωνα με το άρθρο 3 παράγραφος 3 του κανονισμού (ΕΟΚ) αριθ. 1766/92,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη του άρθρου 3 παράγραφος 3 τελευταίο εδάφιο του κανονισμού (ΕΟΚ) αριθ. 1766/92, για την περίοδο εμπορίας 1999/2000, οι μηνιαίες προσαυξήσεις που πρέπει να εφαρμόζονται στην τιμή παρεμβάσεως που ισχύει για τον πρώτο μήνα της περιόδου εμπορίας, είναι οι εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1999/2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

. . .

(1) ΕΕ L 181 της 1.7.1992, σ. 21.

(2) ΕΕ L 126 της 24.5.1996, σ. 37.
Πρόταση ΚΑΝΟΝΙΣΜΟΥ (ΕΚ) αριθ. . . ./1999 ΤΟΥ ΣΥΜΒΟΥΛΙΟΥ της . . . 1999 για τον καθορισμό, για την περίοδο από 1ης Ιουλίου έως 31 Δεκεμβρίου 1999, της τιμής παρέμβασης των χονδρών βοοειδών (1999/C 59/14)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 6 παράγραφος 2 δεύτερο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας ότι, κατά τον ετήσιο καθορισμό των κοινών γεωργικών τιμών, πρέπει να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7 ότι στο συζητούμενο επί του παρόντος σχέδιο αναμορφώσεως του τομέα του βοείου κρέατος προτείνεται ήδη ο καθορισμός της τιμής παρεμβάσεως για την περίοδο από 1ης Ιανουαρίου έως 30 Ιουνίου 2000 7 ότι τα στοιχεία αυτά οδηγούν στο να διατηρηθεί για την περίοδο από 1ης Ιουλίου έως 31 Δεκεμβρίου 1999 η τιμή παρέμβασης, που είχε καθοριστεί για την περίοδο από 1ης Ιουλίου 1998 έως 30 Ιουνίου 1999 από τον κανονισμό (ΕΚ) αριθ. 1364/98 του Συμβουλίου, της 26ης Ιουνίου 1998, για τον καθορισμό, για την περίοδο εμπορίας 1998/1999, της τιμής παρέμβασης των χονδρών βοοειδών (3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Ιουλίου έως 31 Δεκεμβρίου 1999 η τιμή παρέμβασης για τα σφάγια αρσενικών ζώων της ποιότητας R3 της κοινοτικής κλίμακας ταξινόμησης χονδρών βοοειδών που καθορίζεται από τον κανονισμό (ΕΟΚ) αριθ. 1208/81 του Συμβουλίου (4), όπως τροποποιήθηκε από τον κανονισμό (ΕΟΚ) αριθ. 1026/91 (5), καθορίζεται σε 347,5 EUR/100 kg βάρους σφαγίου.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

. . .

(1) ΕΕ L 148 της 28.6.1968, σ. 24.

(2) ΕΕ L 210 της 28.7.1998, σ. 17.

(3) ΕΕ L 185 της 30.6.1998, σ. 7.

(4) ΕΕ L 123 της 7.5.1981, σ. 3.

(5) ΕΕ L 106 της 26.4.1991, σ. 2.
Πρόταση ΚΑΝΟΝΙΣΜΟΥ (ΕΚ) αριθ. . . ./1999 ΤΟΥ ΣΥΜΒΟΥΛΙΟΥ της . . . 1999 για τροποποίηση του κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα καθώς και του κανονισμού (ΕΟΚ) αριθ. 4252/88 για την παρασκευή και την εμπορία οίνων λικέρ που παράγονται στην Κοινότητα (1999/C 59/10)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας ότι τα άρθρα 11 και 16 του κανονισμού (ΕΟΚ) αριθ. 2332/92 του Συμβουλίου (1), και το άρθρο 6, παράγραφος 2 του κανονισμού (ΕΟΚ) αριθ. 4252/88 του Συμβουλίου (2), όπως τροποποιήθηκαν τελευταία από τον κανονισμό (ΕΚ) αριθ. 1629/98 (3), καθορίζουν την ανώτατη περιεκτικότητα σε θειώδη ανυδρίτη των αφρωδών οίνων και των οίνων λικέρ 7 ότι τα ίδια άρθρα προβλέπουν την υποβολή πριν από την 1η Απριλίου 1999 έκθεσης της Επιτροπής στο Συμβούλιο σχετικά με την εν λόγω περιεκτικότητα, έκθεση η οποία θα συνοδεύεται, ενδεχομένως, από προτάσεις 7 ότι είναι σκόπιμο να υπάρχει συνέπεια μεταξύ των προτεινομένων μέτρων και εκείνων που πρέπει να θεσπίσει η Επιτροπή 7 ότι για το λόγο αυτό είναι σκόπιμο να παραταθεί η προαναφερόμενη προθεσμία 7 ότι πρέπει να γίνει το ίδιο για τις προθεσμίες που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 4252/88,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2332/92 τροποποιείται ως εξής:

1. Στο άρθρο 11 παράγραφος 3, οι ημερομηνίες της 1ης Απριλίου 1999 και της 1ης Σεπτεμβρίου 1999 αντικαθίστανται αντιστοίχως από εκείνες της 1ης Απριλίου 2000 και της 1ης Σεπτεμβρίου 2000.

2. Στο άρθρο 16 παράγραφος 3, οι ημερομηνίες της 1ης Απριλίου 1999 και της 1ης Σεπτεμβρίου 1999 αντικαθίστανται αντιστοίχως από εκείνες της 1ης Απριλίου 2000 και της 1ης Σεπτεμβρίου 2000.

Άρθρο 2

Ο κανονισμός (ΕΟΚ) αριθ. 4252/88 τροποποιείται ως εξής:

1. Στο άρθρο 4 παράγραφος 2, οι ημερομηνίες της 1ης Απριλίου 1999 και της 1ης Σεπτεμβρίου 1999 αντικαθίστανται αντιστοίχως από εκείνες της 1ης Απριλίου 2000 και της 1ης Σεπτεμβρίου 2000.

2. Στο άρθρο 6 παράγραφος 2, οι ημερομηνίες της 1ης Απριλίου 1999 και της 1ης Σεπτεμβρίου 1999 αντικαθίστανται αντιστοίχως από εκείνες της 1ης Απριλίου 2000 και της 1ης Σεπτεμβρίου 2000.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

. . .

(1) ΕΕ L 231 της 13.8.1992, σ. 1.

(2) ΕΕ L 373 της 31.12.1988, σ. 59.

(3) ΕΕ L 210 της 28.7.1998, σ. 11.
Πρόταση ΚΑΝΟΝΙΣΜΟΥ (ΕΚ) αριθ. . . ./1999 ΤΟΥ ΣΥΜΒΟΥΛΙΟΥ της . . . 1999 για τον καθορισμό, για την περίοδο εμπορίας 2000, της τιμής βάσης και του εποχιακού καθορισμού της τιμής βάσης στον τομέα του προβείου κρέατος (1999/C 59/15)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2467/98 του Συμβουλίου, της 3ης Νοεμβρίου 1998, περί κοινής οργανώσεως αγοράς στον τομέα του προβείου και αιγείου κρέατος (1), και ιδίως το άρθρο 3 παράγραφοι 1 και 2,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η τιμή βάσης πρέπει να καθορισθεί σύμφωνα με τα κριτήρια που καθορίζονται στο άρθρο 3 παράγραφος 2 του κανονισμού (ΕΚ) αριθ. 2467/98 7

ότι κατά τον καθορισμό της τιμής βάσης για τα σφάγια προβατοειδών, πρέπει να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7 ότι τα στοιχεία αυτά οδηγούν στον καθορισμό της τιμής της περιόδου 2000 στο ύψος που προβλέπεται από τον παρόντα κανονισμό 7

ότι πρέπει να καθορισθούν τα εβδομαδιαία εποχιακά ποσά που εφαρμόζονται στην τιμή βάσης έχοντας υπόψη την πείρα που αποκτήθηκε κατά τις περιόδους 1991, 1992, 1993, 1994, 1995, 1996, 1997 και 1998 όσον αφορά την ιδιωτική αποθεματοποίηση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 2000 στον τομέα του προβείου κρέατος, η τιμή βάσης καθορίζεται σε 504,07 EUR/100 kg βάρους σφαγίου.

Άρθρο 2

Η τιμή βάσης που αναφέρεται στο άρθρο 1 καθορίζεται εποχιακά σύμφωνα με τον πίνακα που εμφαίνεται στο παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την αρχή της περιόδου εμπορίας 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

. . .

(1) ΕΕ L 312 της 20.11.1998, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
Πρόταση ΚΑΝΟΝΙΣΜΟΥ (ΕΚ) αριθ. . . ./1999 ΤΟΥ ΣΥΜΒΟΥΛΙΟΥ της . . . 1999 για τον καθορισμό, για την περίοδο εμπορίας 1999/2000, των μηνιαίων προσαυξήσεων της τιμής της όρυζας paddy (1999/C 59/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί σχετικά με την κοινή οργάνωση αγοράς του ρυζιού (1), όπως τροποποιήθηκε τελευταία από τον κανονισμό (ΕΚ) αριθ. 2072/98 (2), και ιδίως το άρθρο 3 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας ότι, κατά τον καθορισμό του ποσού των μηνιαίων προσαυξήσεων, πρέπει να ληφθούν υπόψη αφενός, τα έξοδα αποθηκεύσεως και χρηματοδοτήσεως για την αποθεματοποίηση της όρυζας στην Κοινότητα και, αφετέρου, η ανάγκη διαθέσεως των αποθεμάτων όρυζας σύμφωνα με τις ανάγκες της αγοράς,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1999/2000, το ποσό καθεμιάς από τις μηνιαίες προσαυξήσεις που προβλέπονται στο άρθρο 3 παράγραφος 2 του κανονισμού (ΕΚ) αριθ. 3072/95 ισούται με 2 EUR/t για την τιμή παρεμβάσεως.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

. . .

(1) ΕΕ L 329 της 30.12.1995, σ. 18.

(2) ΕΕ L 265 της 30.9.1998, σ. 4.